**คุณสมบัติเพิ่มเติมและเกณฑ์ต่าง ๆ ของการรับบุคคลเข้าศึกษาระดับปริญญาตรี**

**ระบบ TCAS รอบที่ 2 Quota**

**มหาวิทยาลัยมหิดล ปีการศึกษา 2569**

**คณะ** โครงการจัดตั้งวิทยาเขตอำนาจเจริญ

**หลักสูตร** วิทยาศาสตรบัณฑิต **สาขาวิชา** เกษตรศาสตร์

**ค่าธรรมเนียมตลอดหลักสูตร** 144,000 บาท (เหมาจ่ายภาคการศึกษาละ 18,000 บาท)

**จำนวนที่เปิดรับ 40 คน (จำนวนรับร่วม 4 โครงการ)**

1. โครงการพื้นที่

2. โครงการ MOU

3. โครงการพิเศษ (โครงการเรียนดี)

4. โครงการพิเศษ (โครงการกิจกรรมเด่น)

**คุณสมบัติทั่วไป**

นอกจากผู้สมัครต้องมีคุณสมบัติเบื้องต้นตาม “ประกาศมหาวิทยาลัยมหิดล เรื่อง การรับสมัครและคัดเลือกบุคคลเข้าศึกษาระดับปริญญาตรี ระบบ TCAS รอบที่ 2 Quota ปีการศึกษา 2569 แล้ว จะต้องมีคุณสมบัติและเกณฑ์ต่าง ๆ ดังต่อไปนี้

**คุณสมบัติเพิ่มเติม**

* 1. เป็นผู้สำเร็จการศึกษา หรือกำลังศึกษา ชั้น ม.6 จากโรงเรียนหลักสูตรแกนกลาง หรือเทียบเท่า (กศน.) ทุกแผนการศึกษา หรือ
  2. เป็นผู้สำเร็จการศึกษา หรือ กำลังศึกษา Grade 12 ระบบอเมริกัน หรือ Year 13 ระบบอังกฤษ (International High School) ทุกแผนการศึกษา สามารถสื่อสารภาษาไทย ทั้งการฟัง การพูด การอ่าน และการเขียนได้เป็นอย่างดี หรือ
  3. เป็นผู้สำเร็จการศึกษา หรือ กำลังศึกษา ปวช. ปวส. สาขาที่เกี่ยวข้องกับการเกษตร

**คุณสมบัติเฉพาะด้านโครงการ**

**1. โครงการพื้นที่**

ต้องเป็นผู้สำเร็จการศึกษา หรือกำลังศึกษา หรือ บิดา หรือ มารดา หรือ ผู้ปกครองที่ถูกต้องตามกฎหมาย มีทะเบียนบ้าน อยู่ใน 20 จังหวัดที่กำหนด ดังนี้

1. จังหวัดกาฬสินธุ์

2. จังหวัดขอนแก่น

3. จังหวัดชัยภูมิ

4. จังหวัดนครพนม

5. จังหวัดนครราชสีมา

6. จังหวัดบึงกาฬ

7. จังหวัดบุรีรัมย์

8. จังหวัดมหาสารคาม

9. จังหวัดมุกดาหาร

10. จังหวัดยโสธร

11. จังหวัดร้อยเอ็ด

12. จังหวัดเลย

13. จังหวัดศรีสะเกษ

14. จังหวัดสกลนคร

15. จังหวัดสุรินทร์

16. จังหวัดหนองคาย

17. จังหวัดหนองบัวลำภู

18. จังหวัดอำนาจเจริญ

19. จังหวัดอุดรธานี

20. จังหวัดอุบลราชธานี

**2. โครงการ MOU**

ต้องเป็นกำลังศึกษา หรือผู้สำเร็จการศึกษา ในโรงเรียนเครือข่าย ดังนี้

1. โรงเรียนสตรีสิริเกศ

2. โรงเรียนบึงบูรพ์

3. โรงเรียนเฉลิมพระเกียรติสมเด็จพระศรีนครินทร์ ศรีสะเกษ

4. โรงเรียนน้ำเกลี้ยงวิทยา

5. โรงเรียนพอกพิทยาคม รัชมังคลาภิเษก

6. โรงเรียนเบญจลักษ์พิทยา

7. โรงเรียนวรคุณอุปถัมภ์

8. โรงเรียนทรายมูลวิทยา

9. โรงเรียนดงมะไฟพิทยาคม

**3. โครงการพิเศษ (โครงการเรียนดี)**

ผู้สมัครต้องกำลังศึกษา หรือ สำเร็จการศึกษา **ในโรงเรียนที่ไม่ได้ตั้งอยู่ในพื้นที่ 20 จังหวัดของภาคตะวันออกเฉียงเหนือ** ได้แก่ นครราชสีมา อุบลราชธานี ขอนแก่น บุรีรัมย์ อุดรธานี ศรีสะเกษ สุรินทร์ ร้อยเอ็ด ชัยภูมิ สกลนคร กาฬสินธุ์ มหาสารคาม นครพนม เลย ยโสธร หนองคาย หนองบัวลำภู บึงกาฬ อำนาจเจริญ และมุกดาหาร

**4. โครงการพิเศษ (โครงการกิจกรรมเด่น)**

1. ใบประกาศ หรือใบรับรอง หรือภาพถ่ายการเข้าร่วมทำกิจกรรมต่าง ๆ ทั้งภายในและภายนอกโรงเรียนแนบมาด้วย หรือ
2. หลักฐานการเป็นสมาชิกของกิจกรรม/ชมรม to be number one รูปภาพประกอบต่าง ๆ หรือ
3. มีใบรับรองการเป็นนักกีฬาตัวแทนโรงเรียน ใบรับรองความสามารถทางการกีฬาของผู้สมัคร ประวัติ ทางการกีฬาของผู้สมัคร

**เกณฑ์คะแนนขั้นต่ำ และเกณฑ์การคัดเลือกเป็นผู้มีสิทธิ์เข้าศึกษา**

|  |  |  |
| --- | --- | --- |
| **รายละเอียด** | **เกณฑ์การสมัคร** | **เกณฑ์การคัดเลือก (เต็ม 100%)** |
| **GPAX** (5 ภาคการศึกษา) | 2.00 | 15% |
| **TGAT** | ไม่กำหนดขั้นต่ำ | นำคะแนนมารวมกันแล้วจัดลำดับจากมากไปน้อย |
| **TPAT3** | ไม่กำหนดขั้นต่ำ |
| **ผลสัมภาษณ์ (เต็ม 100 คะแนน)** |  | มีผลเป็น “ผ่าน” |

**ทั้งนี้ การพิจารณาของคณะกรรมการคัดเลือกของคณะฯ ถือเป็นที่สิ้นสุด**

**เอกสารที่ต้อง Upload ในระบบสมัคร Online และนำไปแสดงในวันสอบสัมภาษณ์**

1. รูปถ่ายดิจิทัลของผู้สมัคร เป็นรูปเดี่ยว ขนาด 1.5x2 นิ้ว หน้าตรงเต็มหน้า เห็นใบหน้าชัดเจน มีขนาดของใบหน้าประมาณร้อยละ 80 ของพื้นที่รูป สวมชุดนักเรียนหรือชุดสุภาพ ไม่สวมหมวกและแว่นตา พื้นหลังสีขาวหรือสีฟ้าหรือสีน้ำเงิน เป็นรูปที่ไม่ถูกปรับแต่งทางดิจิทัล และถ่ายไว้ไม่เกิน 6 เดือน จัดทำเป็นไฟล์รูป นามสกุล .jpg ขนาดความกว้าง ระหว่าง 180-500 พิกเซล และสูงระหว่าง 200-600 พิกเซล ขนาดไฟล์ไม่เกิน 240 KB
2. บัตรประจำตัวประชาชน เฉพาะด้านหน้าที่มีรูปของผู้สมัคร ถ่ายเอกสารหรือสแกนบนกระดาษขนาด A4 เขียนข้อความ “รับรองสำเนาถูกต้อง” พร้อมลงลายมือชื่อ – ชื่อสกุลของผู้สมัคร ลงในกระดาษหรือดิจิทัลไฟล์ แล้วสแกนหรือแปลงเป็นไฟล์นามสกุล .pdf ขนาดไฟล์ไม่เกิน 2 MB

อนึ่ง ในกรณีที่ชื่อ หรือชื่อสกุลของผู้สมัคร ตามบัตรประชาชนไม่ตรงกับสำเนาระเบียนแสดงผลการเรียน (ปพ.1) ให้ถ่ายเอกสารหลักฐานการเปลี่ยนชื่อหรือชื่อสกุลลงบนกระดาษ A4 สแกนเป็นไฟล์นามสกุล .pdf แล้วแนบรวมมาในไฟล์เดียวกันกับบัตรประจำตัวประชาชน

1. สำเนาทะเบียนบ้านของผู้สมัคร เฉพาะหน้าแรกและหน้าที่มีชื่อของผู้สมัคร ถ่ายเอกสารหรือสแกนบนกระดาษขนาด A4 หน้าเดียวกัน ผู้สมัครเขียนข้อความ “รับรองสำเนาถูกต้อง” พร้อมลงลายมือชื่อ – ชื่อสกุลของผู้สมัคร ลงในกระดาษหรือดิจิทัลไฟล์ แล้วสแกนหรือแปลงเป็นไฟล์นามสกุล .pdf ขนาดไฟล์ไม่เกิน 2 MB
2. เอกสารคุณวุฒิการศึกษา

4.1 ผู้สำเร็จการศึกษา ให้ใช้ระเบียนแสดงผลการเรียน (ปพ.1) ชั้นมัธยมศึกษาปีที่ 4-6 (6 ภาคการศึกษา) ที่โรงเรียนออกให้โดยต้องมีตราประทับของโรงเรียน ถ่ายเอกสารหรือสแกนบนกระดาษขนาด A4 ผู้สมัครเขียนข้อความ “รับรองสำเนาถูกต้อง” พร้อมลงลายมือชื่อ – ชื่อสกุลของผู้สมัคร ลงในกระดาษหรือดิจิทัลไฟล์ แล้วสแกนหรือแปลงเป็นไฟล์นามสกุล .pdf ขนาดไฟล์ไม่เกิน 2 MB (กรณีมี 2 หน้าให้สแกน ทั้งด้านหน้าและด้านหลัง รวมไว้ในไฟล์เดียวกัน และลงลายมือชื่อรับรองสำเนาถูกต้องทั้งสองหน้า)

4.2 ผู้กำลังศึกษาชั้นมัธยมศึกษาปีที่ 6 ให้ใช้ระเบียนแสดงผลการเรียน (ปพ.1) ชั้นมัธยมศึกษาปีที่ 4-6 (ภาคการเรียนที่ 1) รวม 5 ภาคการศึกษา ที่โรงเรียนออกให้โดยต้องมีตราประทับของโรงเรียน ถ่ายเอกสารหรือสแกนบนกระดาษขนาด A4 ผู้สมัครเขียนข้อความ “รับรองสำเนาถูกต้อง” พร้อมลงลายมือชื่อ – ชื่อสกุลของผู้สมัคร ลงในกระดาษหรือดิจิทัลไฟล์ แล้วสแกนหรือแปลงเป็นไฟล์นามสกุล .pdf ขนาดไฟล์ ไม่เกิน 2 MB (กรณีมี 2 หน้าให้สแกน ทั้งด้านหน้าและด้านหลัง รวมไว้ในไฟล์เดียวกัน และลงลายมือชื่อรับรองสำเนาถูกต้อง ทั้งสองหน้า)

1. หนังสือรับรองคะแนนเฉลี่ยสะสม 5 ภาคการศึกษา ใช้แบบฟอร์มใบรับรองคะแนนของส่วนกลาง ท้ายเอกสาร หรือดาวน์โหลดเอกสารที่ https://tcas.mahidol.ac.th/
2. ใบแสดงผลคะแนน TGAT **ไม่ต้อง Upload แต่นำไปแสดงในวันสอบสัมภาษณ์**

**การสอบสัมภาษณ์**

1. ไม่มีค่าตรวจคุณสมบัติ ค่าพิจารณา Portfolio และค่าสอบสัมภาษณ์

2. กำหนดการจะแจ้งให้ทราบภายหลัง

**อาชีพหลังสำเร็จการศึกษา**

บัณฑิตที่สำเร็จการศึกษาหลักสูตรวิทยาศาสตรบัณฑิต สาขาวิชาเกษตรศาสตร์ สามารถประกอบอาชีพต่างๆ ได้ ดังนี้

**ธุรกิจส่วนตัวด้านการเกษตร**

* นักธุรกิจฟาร์มเกษตรอินทรีย์/เกษตรปลอดภัย
* ผู้ประกอบการธุรกิจเมล็ดพันธุ์ พืชผัก ผลไม้
* ผู้ผลิตปุ๋ยอินทรีย์และสารชีวภัณฑ์ทางการเกษตร
* ผู้เพาะเลี้ยงสัตว์น้ำและปศุสัตว์
* ผู้ประกอบการสินค้าเกษตรแปรรูป เช่น น้ำผลไม้ แยม สมุนไพร ผลิตภัณฑ์สุขภาพและความงาม
* ธุรกิจท่องเที่ยวเชิงเกษตร (Agro-tourism) และฟาร์มสเตย์

**งานราชการด้านการเกษตร (สังกัดกระทรวงเกษตรและสหกรณ์)**

* กรมวิชาการเกษตร
* กรมส่งเสริมการเกษตร
* กรมพัฒนาที่ดิน
* กรมการข้าว
* กรมประมง
* กรมปศุสัตว์
* กรมฝนหลวงและการบินเกษตร
* กรมตรวจบัญชีสหกรณ์
* กรมส่งเสริมสหกรณ์
* สำนักงานเศรษฐกิจการเกษตร
* สำนักงานมาตรฐานสินค้าเกษตรและอาหารแห่งชาติ (มกอช.)
* สำนักงานการปฏิรูปที่ดินเพื่อเกษตรกรรม (ส.ป.ก.)

**หน่วยงานรัฐวิสาหกิจด้านการเกษตร**

* องค์การตลาดเพื่อเกษตรกร (อ.ต.ก.)
* การยางแห่งประเทศไทย (กยท.)
* ธนาคารเพื่อการเกษตรและสหกรณ์การเกษตร (ธ.ก.ส.)
* สหกรณ์การเกษตรต่าง ๆ

**องค์การปกครองส่วนท้องถิ่นและหน่วยงานส่วนกลางที่เกี่ยวข้อง**

* เทศบาล และองค์การบริหารส่วนตำบล (อบต.)
* องค์การบริหารส่วนจังหวัด (อบจ.)
* กรุงเทพมหานคร
* กระทรวงทรัพยากรธรรมชาติและสิ่งแวดล้อม
* กระทรวงพาณิชย์
* กระทรวงอุตสาหกรรม และกระทรวงสาธารณสุข

**สอบถามรายละเอียดเพิ่มเติม**

โทร. 02 849 6556 ในเวลาราชการ หรือ 08 1910 8953

เว็บไซต์: https://am.mahidol.ac.th/

Facebook: <https://www.facebook.com/aggieMUAMpage>

Line Official: